b'\n_START_ARTICLE_\nMushi mushi\n_START_PARAGRAPH_\nMushi Mushi je prva pesni\xc5\xa1ka zbirka Milana Dekleve in hkrati prva slovenska zbirka haikujev. Izdana je bila leta 1971. Mushi mushi v japon\xc5\xa1\xc4\x8dini pomeni toplo, vla\xc5\xbeno. Zbirka je razdeljena na tri poglavja: Glasba, Ljubezen in Svet. Haiku je najkraj\xc5\xa1a japonska kiti\xc4\x8dna oblika iz treh vrstic, po 5, 7 in 5 zlogov, ki po navadi vsebuje en sam vtis iz narave, podobo ali miselni utrinek. V Deklevovi zbirki so zelo pomembne tudi nadjezikovne prvine, likovno-vizualna oblikovanost besedil ter \xc4\x8drno-bele impresionisti\xc4\x8dne fotografije, ki smiselno dopolnjujejo zreducirana besedila. Pesmi so sicer kratke, vendar nabite s \xc4\x8dustvi.\n_START_SECTION_\nAnaliza\n_START_PARAGRAPH_\nV pesmih je pesnik uporabil razli\xc4\x8dne retori\xc4\x8dne figure, ki si jih lahko vsak razlaga malo druga\xc4\x8de. Uporabil je metafore (primer: Od kdaj ptice padajo-metafora za svobodo, za propadle ideje, za nek ob\xc4\x8dutek ujetosti), metonimijo (primer: drse\xc4\x8da igla-metonimija za gramofon, poosebitev oz. personifikacijo (primer:drse\xc4\x8da igla re\xc5\xa1uje v kleti \xc5\xa1um), asonanco - kadar se ponavljajo vokali.\n_START_SECTION_\nVsebina\n_START_PARAGRAPH_\nPesni\xc5\xa1ka zbirka je razdeljena na tri dele: glasba, ljubezen, svet. Pesmi govorijo o stanjih samih, ne da se jih opisati, govorijo o trenutnih ob\xc4\x8dutjih, stanjih. Imajo liri\xc4\x8dno vsebino oziroma eksistencialno tematiko. Vsako poglavje vsebuje 17 haikujev, ki se nana\xc5\xa1ajo na naslove poglavij. V prvem poglavju je glasbena tematika, v drugem ljubezenska, tretja tematika pa je svet.'